S-569/2009

Mál þetta, sem þingfest var 7. janúar 2010 og dómtekið 14. janúar 2010, var höfðað með ákæru lögreglustjórans á Selfossi dagsettri 16. nóvember 2009 á hendur E-kk-þgf M-kk-þgf G-kk-þgf, kt. 000000-0000, Ástjörn 9, Selfossi,

„fyrir umferðarlagalagabrot

I.

með því að hafa, um hádegi sunnudaginn 26. október 2008 ekið bifreiðinni LJ-645 suður Þorlákshafnarveg við Núpa í Sveitarfélaginu Ölfusi án þess að hafa ökuskírteini meðferðis við aksturinn og óhæfur til að stjórna ökutækinu örugglega vegna áhrifa amfetamíns.

Teljast brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006 og 1. mgr. 48. gr. sbr. 1. mgr. 100. gr. umferðarlaga.

II.

fyrir fíkniefna- og vopnlagabrot

með því að hafa, á sama tíma og í ákærulið I greinir haft í vörslum sínum 0,54 g af sveppum sem innihéldu psilocybin, og hnúajárn, en hvort tveggja fann lögregla við leit í bifreiðinni LJ-645.

Teljast brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og c-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. umferðarlaga nr. 50,1987 með síðari breytingum frá 2. febrúar 2010 að telja, til að sæta upptöku á framangreindum sveppum (efnaskrá nr. 14718), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess jafnframt krafist að ákærða verði gert að sæta upptöku á hnúajárni sbr. ákærulið II, með vísan til 37. gr. vopnalaga nr. 16/1998.“

Ákærði kom fyrir dóminn þann 7. janúar sl. og játaði sök utan að hann neitaði að hafa ekið óhæfur til að stjórna ökutæki örugglega eins og greinir í ákærulið I. Ákærði kvaðst fyrir dóminum þann 14. janúar sl. játa sök samkvæmt ákærulið I. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Játning ákærða er í samræmi við önnur gögn málsins og verður hann því sakfelldur fyrir brot sín.

Samkvæmt sakavottorði sem liggur frammi í málinu var ákærði dæmdur þann 8. nóvember 2006 í Vestre Landsret í Danmörku í þriggja ára fangelsi fyrir brot gegn fíkniefnalögum, vopnalögum og fyrir hættulegt rán. Ákærði fékk reynslulausn þann 3. ágúst 2007 í tvö ár á eftirstöðvum refsingarinnar, 548 dögum. Þá var ákærði dæmdur þann 28. maí 2009 fyrir brot gegn 1., sbr. 2., mgr. 45. gr., 1., sbr. 2., mgr. 45. gr. a. og 10. gr. umferðarlaga og 19. gr., sbr. 41. gr., lögreglulaga nr. 90/1996 og gert að greiða 130.000 krónur í sekt til ríkissjóðs auk þess að vera sviptur ökurétti í átta mánuði frá 2. júní 2009. Önnur brot hafa ekki áhrif við ákvörðun refsingar nú.

Í matsgerð frá Rannsóknastofu í lyfja- og eiturefnafræði kemur fram að amfetamín hefði fundist í þvagi ákærða og að í blóði ákærða hefði mælst amfetamín 120 ng/ml. Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Brot þau sem ákærði hefur verið sakfelldur fyrir nú framdi hann 26. október 2008, eða um ári áður en ákæra var gefin út á hendur honum. Ákærði er nú sakfelldur fyrir vopnalagabrot og er því um ítrekun að ræða varðandi það brot. Þá rauf ákærði reynslulausn þá er honum var veitt 3. ágúst 2007. Brot þau sem ákærði hefur verið sakfelldur fyrir nú, framdi hann rúmu ári eftir að hann fékk þá reynslulausn. Þá framdi ákærði brot þessi áður en dómur gekk þann 28. maí 2009 og verður honum því gerður hegningarauki samkvæmt reglum 78. gr. almennra hegningarlaga. Með hliðsjón af þessu er refsing ákærða ákveðin 105.000 krónur í sekt sem ákærða ber að greiða eins og í dómsorði greinir. Þá þykir rétt með vísan til 65. gr. laga nr. 49/2005 um fullnustu refsinga, sbr. 60. gr. almennra hegningarlaga nr. 19/1940, að láta reynslulausnina frá 3. ágúst 2007 haldast.

Refsing ákærða er nú ákveðin 105.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í átta daga. Þá ber að svipta ákærða ökuleyfi í tvo mánuði frá 2. febrúar 2010 að telja.

Samkvæmt yfirliti er sakarkostnaður vegna lyfjarannsókna og matsgerðar 104.631 króna sem ákærða ber að greiða með vísan til 218. gr. laga nr. 88/2008 auk þóknunar skipaðs verjanda ákærða sem þykir hæfilega ákveðin 60.000 krónur að meðtöldum virðisaukaskatti. Þá sæti ákærði upptöku eins og greinir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf M-kk-nf G-kk-nf, greiði 105.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í átta daga.

Ákærði er sviptur ökurétti í tvo mánuði frá 2. febrúar 2010 að telja.

Ákærði greiði í sakarkostnað 164.631 krónu, þar með talda þóknun skipaðs verjanda síns, T-kk-ef R. S-kk-ef hdl., 60.000 krónur að meðtöldum virðisaukaskatti.

Ákærði sæti upptöku á 0,54 g af sveppum.

Ákærði sæti upptöku á hnúajárni.

Á-kvk-nf G-kvk-nf.